TAHARIRI KUHUSU UMUHIMU WA MIUNDO MSINGI NCHINI KENYA
Miundo msingi ni nyenzo za kimsingi katika maendeleo ya kiuchumi ya nchi. Miundo msingi haizalishi bidhaa moja kwa moja lakini husaidia katika uzalishaji. Mifano ya miundo msingi ni usafiri kama ule wa barabara, reli na kadhalika, pia kuna nguvu za umeme, maji, mawasiliano na mengineo. 
Kutanguliza, miundo msingi hubuni nafasi za ajira hivyo basi kuimarisha hali ya maisha ya binadamu. Kutokana na reli ya kisasa iliyojengwa hivi majuzi, watu wengi wameweza kupata ajira katika sekta tofauti hapo stesheni kwani ajira nyingi zipo ikiwemo kupakia na kupakua mizigo. Hii huwezesha wale wasio na elimu na hasa vyeti vya masomo yao kupata ajira hata kama pato lake si zuri kama la yule mwenye elimu ilmradi linamsaidia katika maisha yake. 
Pia, hurahisisha usafiri wa watu na hata bidhaa kupitia njia mbalimbali kwani mtu huweza kutumia mbinu yoyote atakayo ya usafiri kama vile maji au nchi kavu. Mtu huweza kusafirisha bidhaa zake kupitia usafiri wa maji iwapo bidhaa hizo ni nzito mno, usafiri huu huweza kutekelezeka mara moja bila pingamizi la aina yoyote ile. Kujengwa kwa barabara pia kumefanya usafiri kuwa rahisi kwani zamani kabla ya ujenzi wa barabara ya lami, kulikuwepo na barabara ya mchanga ambayo ilileta madhara badala ya faida kwani ilikuwa ikikatiza shughuli za usafiri kwa mashimo mengi yaliyo kuwepo. 
Vilevile, miundo msingi huleta utangamano baina ya watu kutoka jamii na hata sehemu mbalimbali. Watu kutoka sehemu tofauti tofauti huweza kukutana katika kufanya kazi hivyo basi kuwa rafiki na hata kuoana na kuchangia katika kuongeza idadi ya watu nchini 
Usambazaji wa bidhaa hurahisishika kwani panapo usafiri mazuri basi bidhaa huweza kusambaa kwa urahisi kabisa na hali hii huweza kukuza biashara kwani bidhaa kutoka na hata kuingia nchini zitafanyika kwa urahisi na hata kuuzika kwa wingi na kuweza katika kupata pato kubwa.
Kuwepo kwa mawasiliano pia kumesaidia sana katika maisha ya binadamu kwani mawasiliano ya kisasa hutumika kufanya mambo tofauti tofauti. Ni kupitia mawasiliano ambapo mtu anaweza kuzungumza na mwenzake ambaye yuko mbali kabisa na yeye. Mawasiliano imewezesha utumaji wa ujumbe kwa wepesi kabisa kupitia nyenzo mbalimbali kama vile barua pepe. Mitandao mbalimbali  imewezesha kukuza biashara kwa mtu huweza kutangaza biashara yake katika mitandao. Elimu nayo pia imeweza kuboreshwa zaidi kwani nigua kama vipakatalishi vinatumika katika kudumisha elimu. 
Isitoshe, haya yote hayawezi kutendeka bila ya nguvu za umeme kwani husaidia sana katika vifaa vya mawasiliano kwani vingi huhitaji umeme ndivyo navyo vifanye kazi. Kwa hivyo umeme pia ni muhimu sana nchini kwani kama si umeme navyo vifaa vya mawasiliano visingekuwepo. Umeme huzalishwa na kawi ambayo hutumiwa katika kutekeleza shughuli za kazi viwandani. Umeme hutumiwa na takriban kila mtu kote nchini kwani nguvu za umeme zimeweza kufika mpaka mashambani. Huboresha huduma za kimsingi kwani usafirishaji wa bidhaa hospitalini kama dawa na zile za vituo vya elimu hutekelezwa kwa urahisi kwani barabara na hata reli zipo kutekeleza shughuli hiyo. Masoko mapya yameweza kupatikana kwani usafiri wa bidhaa zake ni mwepesi na salama.
Vilevile, miundo msingi imeweza kuondoa tatizo la wizi wa kimabavu kwani vijana wengi wameweza kuajiriwa katika sekta mbalimbali hivyo basi kutoona haja ya kuiba kwani sasa wanaweza kukidhi mahitaji yao. 
Miundo msingi imeweza kuchangia pakubwa katika ukuaji wa kiuchumi. Imeweza kutoa fedha nyingi nchini kupitia kwa shughuli zinazotekeleza. Kupitia kwa fedha hizo, uchumi wa nchi umeweza kuimarika pakubwa na kuikoa serikali dhidi ya kuchukua mkopo kutoka nchi za nje na kufanya baraza liwe na nakisi. 

Question: Takriban kila mtu nchini hutumia nini
Answer: umeme